

 REPUBLIKA HRVATSKA

 ZADARSKA ŽUPANIJA

 OPĆINA STARIGRAD

 **Općinski načelnik**

**PRIOPĆENJE ZA JAVNOST**

**Stipendije u akademskoj godini 2019./2020.**

Stipendije i drugi oblici potpore dodjeljuju se s namjerom pružanja novčane nagrade za podmirenje troškova vezanih uz školovanje i studiranje, čime se potiče, motivira i omogućuje što većem broju stipendistica i stipendista uspješno stjecanje akademskog obrazovanja, a u korist razvoja Općine Starigrad.

Općina Starigrad je raspisala Natječaj za dodjelu stipendija studentima u akademskoj godini 2019./2020. 14. listopada 2019. godine i natječaj je bio otvoren do 31. listopada 2019. godine.

U akademskoj godini 2019./2020. pravo na stipendiju Općine Starigrad, sukladno objavljenoj Konačnoj bodovnoj listi i obavijesti o nastavku primanja stipendije ostvaruje 14 studenata i to jedan student 1. godine, četvero studenata 2. godine, dvoje studenta 3. godine, petero studenata 4. godine i dvoje studenata završne godine.

Mjesečni iznos stipendije u ovoj akademskoj godini, sukladno odluci načelnika, iznosi 750,00 kn što predstavlja povećanje u odnosu na dosadašnjih 500,00 kn.

Općina Starigrad započela je sa stipendiranjem studenata u akademskoj godini 2006./2007. Od početka stipendiranja pa sve do danas, uključujući i akademsku godinu 2019./2020. sveukupno je stipendirano 89 studenata sa područja Općine Starigrad.

U Starigrad Paklenici, 26. studenoga 2019. godine

 Općinski načelnik

 Krste Ramić, dipl.oec. v.r.